REPUBLIKA HRVATSKA

PRIMORSKO-GORANSKA ŽUPANIJA

GRAD CRIKVENICA

Mjesni odbor Crikvenica - centar

KLASA: 026-01/19-01/1

UR. BROJ: 2107/01-16-22-28

**ZAPISNIK SA 29. SJEDNICE VIJEĆA MJESNOG ODBORA CRIKVENICA - CENTAR**

**održane dana 12. listopada 2022. godine u 16:00 sati – sala za sastanke gradske uprave**

Prisutni: Marko Vukelić - predsjednik Vijeća, Gordan Raguž – potpredsjednik Vijeća, Zdravko Pernar, Snježana Sikirić, Marin Uremović, Josip Friš, Marija Galjanić Sovar, Eduard Kalanj – tajnik Vijeća

Gosti: Franko Gržetić, Mario Jelčić, Ivan Tomašić – Eko-Murvica

Predsjednik Vijeća konstatira da je na sjednici prisutno svih 7 vijećnika, te da postoji kvalificirana većina za pravovovaljano odlučivanje, te predlaže slijedeći

 **DNEVNI RED**

1. potvrda zapisnika sa 28. sjednice VMO održane dana 29. lipnja 2022. godine

2. pritužbe građana na cijene komunalnih usluga

3. plan raspodjele sredstava za male komunalne akcije MO za 2023. godinu

4. male komunalne akcije u 2022. godini

5. razno

Dnevni red je jednoglasno usvojen.

**Ad. 1)**

Zapisnik sa 28. sjednice Vijeća MO je jednoglasno prihvaćen.

**Ad. 2)**

Predsjednik Vijeća obrazlaže da se članovima Vijeća javljaju građani po pitanju cijena komunalnih usluga, smatrajući, a prethodno dobivajući takvu informaciju od službi Eko-Murvice, da na cijene komunalnih usluga utječe Vijeće MO, što je netočno, pa traži da se više ne šire takve dezinformacije. Nakon rasprave donosi se zaključak da se sve primjedbe koje ubuduće dolaze do članova Vijeća MO proslijede prema nadležnima u Eko-Murvici, kako bi se iste individualno provjerile, te se donijelo zaključke.

**Ad. 3)**

Članovi Vijeća donose zaključak da se sredstva za male komunalne akcije MO za 2023. godinu rasporede na slijedeći način:

Prometnice MO 50.000,00 kuna

Javne površine MO 190.000,00 kuna

Proširenje javne rasvjete MO 30.000,00 kuna

UKUPNO 270.000,00 kuna

**Ad. 4)**

Članovi Vijeća donose zaključak da se iz sredstava za male komunalne akcije MO za 2022. godinu izvrše slijedeći radovi:

Prometnice MO - uređenje dijela Ulice Pavla Radića (prema troškovniku Grada Crikvenice)

Javne površine MO – Park Stjepana Radića – postava novih kamenih rubnjaka (prema troškovniku Eko-Murvice)

Javna rasvjeta MO – postavljanje 2 stupa javne rasvjete u nastavku postavljenih u prolazu iza hotela Miramare (prethodno provjeriti potrošak sredstava sa ove stavke u 2022. godini)

**Ad.5)**

Članovi Vijeća smatraju da se situacija u prometu u mirovanju nakon postavljanja novih prometnih kamera popravlja, iako se vozila još parkiraju kod prvog uspornika prometa u Štrosmajerovom šetalištu. Smatraju da bi i taj prostor trebalo pokriti nadzornom prometnom kamerom.

Članovi Vijeća smatraju da bi trebalo uvesti naplatu parkirnih mjesta u Ulici Petak i u Kotorskoj ulici (nasuprot Veterinarske stanice) uz minimalne cijene naplate, kako bi se još više rasteretilo parkiranje u Štrosmajerovom šetalištu. Dogovoreno je da će nadležne službe Eko-Murvice predložiti rješenja koja bi poboljšala uvjete parkiranja za stalne stanovnike

Članovi Vijeća traže odgovore nadležnih službi, a nakon pitanja građana, kada će se nastaviti projekt anglomeracije u naselju Sopaljska, te kada će u planu biti rekonstrukcija ceste Put Sopaljska, koja je u prilično derutnom stanju.

Sjednica završena u 17,30

Tajnik Vijeća: Predsjednik Vijeća:

Eduard Kalanj Marko Vukelić